DELEGACIÓN DE COMPETENCIAS DE ALCALDÍA NA XUNTA DE GOBERNO LOCAL
ADMINISTRACIÓN LOCAL — Municipal — Neves, As (Outros documentos, notificacións e informacións públicas, 13/07/2023)

Con data 25 de xuño de 2023, o Sr. Alcalde-Presidente do Concello das Neves ditou a Resolución de Alcaldía (Decreto número 2023-0228) que literalmente di: En cumprimento do previsto no artigo 20, 21, 22 e 23.3 da Lei 7/1985, de 2 de abril, Reguladora das Bases de Réxime Local (en adiante L. B. R. L), e que está desenrolado no Regulamento de Organización, Funcionamento e Réxime Xurídico das Corporacións Locais, aprobado por R. D. 2568/1986, de 28 de novembro (en adiante, ROF) e tendo en conta o previsto nosos artigos 38, 52 112 e seguintes do ROF, Primeiro.- DELEGACIÓNS NA XUNTA DE GOBERNO LOCAL Delegar na Xunta de Goberno Local as atribucións concretas que determina como delegables o artigo 21 da LRBRL, e a Disposición Adicional Segunda da Lei 9/2017, do 8 de novembro, de Contratos do Sector Público, pola que se transponen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, que regula as competencias especificas de contratación das Entidades Locais e que son as seguintes: 1.- A aprobación dos instrumentos de planeamento de desenrolo do planeamento xeral non expresamente atribuídos ao Pleno, así como á dos instrumentos de xestión urbanística e dos proxectos de urbanización (artigo 21.1. j) LBRL). 2.- As competencias como órgano de contratación respecto dos contratos de obras, de subministración, de servizos, os contratos de concesión de obras, os contratos de concesión de servizos e os contratos administrativos especiais, cando o seu valor estimado non supere o 10 por cento dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, eventuais prórrogas incluídas sempre que o importe acumulado de todas as súas anualidades non supere nin a porcentaxe indicada, referido aos recursos ordinarios do orzamento do primeiro exercicio, nin a contía sinalada; AGÁS CANDO SE TRATE DOS CONTRATOS MENORES PREVISTOS NA LEXISLACIÓN VIXENTE. (Disposición Adicional Segunda, apartado 1 da Lei 9/2017). 3.- O outorgamento das licenzas, salvo que as leis sectoriais o atribúan expresamente ao Pleno ou á Xunta de Goberno Local (artigo 21.1. q) da LBRL). 4.- A aprobación dos proxectos de obras e de servizos cando sexa competente para a súa contratación ou concesión e estean previstos no presuposto (Artigo 21.1. o) da LBRL). 5.- A celebración dos contratos privados, así como a adxudicación de concesións sobre os bens das mesmas e a adquisición de bens inmobles e dereitos suxeitos á lexislación patrimonial cando o orzamento basee de licitación, nos termos definidos no artigo 100.1, non supere o 10 por cento dos recursos ordinarios do orzamento nin o importe de tres millóns de euros, así como o alleamento do patrimonio, cando o seu valor non supere a porcentaxe nin a contía indicados (apartado 9 da Disposición Adicional Segunda Lei 9/2017). 6.- O desenrolo da xestión económica de acordo co Orzamento aprobado, dispor gastos dentro dos límites da súa competencia, concertar operacións de crédito, con exclusión das contempladas no artigo 158.5 da Lei 39/1988, de 28 de decembro, Reguladora das Facendas Locais, sempre que aquelas estean previstas no Orzamento e o seu importe acumulado dentro de cada exercicio económico non supere o 10 por cento dos recursos ordinarios, salvo as de tesourería que lle corresponderan cando o importe acumulado das operacións vivas en cada momento non supere o 15 por cento dos ingresos correntes liquidados no exercicio anterior; todo elo de conformidade co disposto na Lei Reguladora das Facendas Locais (Artigo 21.1. f) LBRL). 7.- Aprobar a oferta de emprego público de acordo co orzamento e o cadro de persoal aprobados polo pleno, aprobar as bases das probas para a selección do persoal e para os concursos de provisión de postos de traballo. (Artigo 21.1. g) LBRL). 8.- Todas aquelas cuestións puntuais competencia do Alcalde que este desexe someter a estudio ou resolución da Xunta de Goberno. Segundo.- Publicar esta resolución no Boletín Oficial da Provincia, sen prexuízo da súa efectividade desde o día seguinte ó da súa data. Terceiro.- Dar conta da presente resolución ó Pleno da Corporación na primeira sesión que este celebre. O Alcalde-Presidente, Asdo: José Manuel Alfonso González